El departament d'Esports promou un tràmit d’audiència i informació pública sobre la concessió de beques a esportistes d'elit
08 de març 2021

![](/media/nazmjor0/99c_ordenanzadeportistas.jpg)  
  
​

El departament d'Esports de l'Ajuntament de Sagunt ha posat en marxa un tràmit d’audiència i informació pública sobre el projecte de l'ordenança reguladora de les bases específiques per a la concessió de beques esportives amb destinació a esportistes d'elit del municipi de Sagunt. Estes beques es concediran als qui practiquen esports col·lectius o d'equip fora de la localitat, que pertanyen al nivell de categoria A o B estalbert per la Generalitat Valenciana. Pel que fa als esportistes d’elit que practiquen en equips de la localitat, el seu cas està recollit en l’Ordenança en materia de Promoció de l’Esport. 

  

Mitjançant esta consulta, la ciutadania, organitzacions, associacions i entitats que així ho consideren, podran fer arribar les seues opinions i/o propostes sobre la iniciativa. Es pretén per tant que els ciutadans o associacions o entitats que es veren afectats per la futura norma reglamentària i la finalitat dels quals guarden relació directa amb el seu objecte, puguen fer arribar les seues opinions i/o propostes sobre el projecte de l'Ordenança fins al 31 de març inclusivament, a través del correu electrònic becasdeportes@aytosagunto.es, així com per altres vies recollides en la Llei de Procediment, a través de la seu electrònica o el Registre general de l'Ajuntament.

  

Mitjançant estes beques, la regidoria d'Esports pretén concedir ajudes a esportistes declarats d'elit segons el Decret 12/2006 de 20 de gener d'Esportistes d'Elit de la Comunitat Valenciana, perquè puguen sufragar, en part, les despeses ocasionades per la seua carrera esportiva, com a incentiu econòmic a la seua formació, esforç i excel·lència. Estes despeses es poden resumir en els desplaçaments que hagen de realitzar per a continuar amb la seua activitat esportiva, possibles despeses d'allotjament o de manutenció generats per participar en esports col·lectius fora del municipi.

  

A més, pretén minimitzar les dificultats que tenen estos esportistes a l'hora de poder iniciar o prosseguir amb els seus ensenyaments esportius desenvolupats en esports que siguen federats i es realitzen fora de la localitat per falta de recursos econòmics, concedint d'esta manera un suport econòmic a qui desitja continuar desenvolupant una determinada carrera esportiva.

  

A més de les ajudes econòmiques, el departament d'Esports eximix els esportistes d'elit del pagament de la taxa per l'ús de les instal·lacions esportives municipals, així com beneficis en l'ús preferent dels servicis.

  

La finalitat del tràmit d'audiència i informació pública és millorar la participació de la ciutadania en el procediment d'elaboració de normes municipals, alhora que dona suport a la pràctica de l'esport a nivell més avançat a través els mitjans més adequats i específics, en col·laboració amb les organitzacions competents. 

​  

*   [](http://www.facebook.com/sharer.php?u=https://aytosagunto.es/va/actualitat/el-departament-d-esports-promou-un-tramit-d-audiencia-i-informacio-publica-sobre-la-concessio-de-beques-a-esportistes-d-elit/ "Facebook")
*   [](http://twitter.com/share?url=https://aytosagunto.es/va/actualitat/el-departament-d-esports-promou-un-tramit-d-audiencia-i-informacio-publica-sobre-la-concessio-de-beques-a-esportistes-d-elit/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-d-esports-promou-un-tramit-d-audiencia-i-informacio-publica-sobre-la-concessio-de-beques-a-esportistes-d-elit/ "Linked In")
*   [](mailto:?body=https://aytosagunto.es/va/actualitat/el-departament-d-esports-promou-un-tramit-d-audiencia-i-informacio-publica-sobre-la-concessio-de-beques-a-esportistes-d-elit/)